24/03/2015 | Administración LocalMunicipal
Ames
Bases de funcionamento do servizo escola de verán

Aprobadas por resolución da Alcaldía 342/2015 o 3 de marzo de 2015 as bases de funcionamento do Servizo Escola de Verán, fanse públicas de acordo coa lexislación vixente. A Escola de Verán é unha oferta educativa e de ocio concibida para conciliar a vida laboral e familiar. Pretende ser unha alternativa que ocupe o tempo de lecer dos nenos e nenas de xeito divertido e educativo. O programa desenvólvese nos meses de xullo e agosto, de luns a venres, agás festivos. O servizo está dirixido aos nenos e nenas que estivesen escolarizados no curso actual en 2º ciclo de Educación Infantil e Educación Primaria. Condicións para solicitar o servizo: 1. Os nenos para os que se solicita o programa deberán pertencer a unha unidade familiar empadroada na súa totalidade no Concello de Ames.2. Acreditar a necesidade de conciliación de vida laboral e familiar por ambos os dous proxenitores/titores. É condición indispensable estar ao día no pagamento de todos os servizos ofertados polo Concello de Ames e, en xeral, non ter débedas co Concello. O programa desenvolverase nos meses de xullo e agosto, de luns a venres, agás festivos, nos locais habilitados polo Concello e que se farán públicos en cada convocatoria nas Oficinas Municipais de O Milladoiro e de Bertamiráns e tamén na páxina web do concello: www.concellodeames.org O servizo abrangue de 7:30 h. a 16:00 horas, este horario está distribuído do seguinte xeito: O programa iníciase ás 7:30 h. co servizo “Bos Días” ata as 9:00h da mañá, podendo o usuario escoller entre a modalidade con almorzo ou sen almorzo. O servizo só funcionará ata as 8:30h. Das 9:00 h. ás 14:30h terán lugar as actividades de lecer e educativas propias do servizo. De 14:00 h. ás 16:00 h: comedor e xogo libre. Os tramos horarios que o usuario/a poderá solicitar para utilizar o servizo son os seguintes: • De 7:30 a 14:30 h. (podendo ser con ou sen almorzo) • De 7:30 a 16:00 h. (podendo ser con ou sen almorzo) • De 9:00 a 14:30 h. • De 9:00 a 16:00 h. Nos tramos horarios de 7:30 a 16:00 horas inclúese o xantar. Os horarios e períodos de tempo solicitados na ficha de inscrición non poderán ser modificados unha vez publicada a lista definitiva de admitidos/as e, en xeral, non se admitirán cambios unha vez publicada a lista definitiva de admitidos/as. Os nenos e as nenas que non usen o servizo de comedor deberán ser recollidos/as antes das 14:30 h. e os usuarios do comedor antes das 16:00 h. A responsabilidade do control e coidado dos/as nenos/as polos monitores/as responsables abrangue exclusivamente a franxa horaria de funcionamento do servizo. O programa desenvolverase en Bertamiráns e no Milladoiro, nos locais habilitados polo Concello e que se farán públicos en cada convocatoria nas Oficinas Municipais de O Milladoiro e de Bertamiráns e tamén na páxina web do concello: www.concellodeames.org A organización das actividades por grupos de idades e a súa localización dependerá do número de nenos e nenas inscritos/as. Unha vez establecidos os grupos de idade só se cambiarán por razóns educativas. O prazo de inscrición será do 15 ao 30 de maio. Poderanse inscribir por quincenas ou mes completo da seguinte maneira: - do 1 ao 15 de xullo -do 1 ao 15 de agosto - do 16 ao 31 de xullo -do 16 ao 31 de agosto - mes de xullo - mes de agosto Non se poderá computar como mes completo quincenas de meses diferentes. Todas as solicitudes presentadas fóra de prazo irán a unha listaxe de agarda. Para poder participar deberán cubrir a ficha de inscrición e aportar a documentación requirida. · Bertamiráns: No Departamento de Educación · O Milladoiro: Na Oficina Municipal · Web do Concello: www.concellodeames.org Horario: de 9:00 a 14:00 h. de luns a venres. • Bertamiráns: No Rexistro Xeral do Concello. De luns a sábado, en horario de 9:00 a 14:00 h. • Pazo da Peregrina De luns a venres, en horario de 9.00 a 14.00 h. • O Milladoiro: Na Oficina Municipal. De luns a venres, en horario de 9.00 a 14.00 h. -Ficha de inscrición -Impresos de autorizacións -Fotocopia do libro de familia completo cotexado*. -Documentación que indique a ocupación dos pais/nais, titores/titoras: certificados de traballo, e de ser o caso certificación de estar realizando cursos de formación ou calquera outra que especifique que o horario de traballo/ocupación e o período coincide coas datas e horario solicitado. *O libro de familia só se entregará nos casos en que non se tivese presentado no Departamento de Educación, ou se producise algún cambio na situación familiar. Darase publicación da lista provisional de admitidos/as nas oficinas municipais do Concello, concedendo un prazo de dez días hábiles para a presentación de reclamacións. Unha vez resoltas as reclamacións publicaranse as listas definitivas nas oficinas municipais do Concello. O Concello reserva para sí o dereito de admisión e de exclusión temporal ou definitiva dos/as nenos/as que se comporten de forma incorrecta ou que os seus pais/nais ou titores/as non respecten estas bases e as normas básicas de convivencia e colaboración, ou fagan un uso abusivo dos servizos en detrimento dos dereitos do menor. Antes de tomar unha decisión daráselle sempre audiencia aos pais, nais ou titores/as dos/as menores/as. Os/as nenos/as que acudan ao comedor deberán ter adquiridos os hábitos de educación e coñecemento adecuados á súa idade (utilización de cubertos, respecto aos monitores, coidado do material, hábitos hixiénicos, etc.). De non ser así, o esforzo dos/as monitores/as estará encamiñado neste senso e informarán aos pais, nais ou titores deste feito para realizaren a adecuada labor educativa conxunta. En execución do previsto no plan de axuste 12-22, con carácter previo ao inicio do prazo de inscrición, a Alcaldía deberá dar aprobación ao numero máximo de usuarios. En caso de que as inscricións presentadas dentro do prazo sinalado na base número 6 excedan as prazas dispoñibles, efectuarase un sorteo público para determinar a lista de usuarios do servizo, pasando as persoas excluídas a integrar unha listaxe de agarda. Pola contra, de existir máis prazas que solicitudes, poderán acceder ao servizo aqueles nenos e nenas pertencentes a unha unidade familiar na que soamente un dos proxenitores/titores necesite conciliar a súa vida laboral e familiar. De existir máis solicitudes que prazas farase un sorteo público, pasando as persoas excluídas a integrar unha listaxe de agarda. De persistir a existencia de máis prazas tamén poderían acceder ao programa aqueles nenos e nenas pertencentes a unidades familiares que non precisen conciliar vida laboral e familiar. De existir máis solicitudes que prazas farase un sorteo público, pasando as persoas excluídas a integrar unha listaxe de agarda. Unha vez publicada a listaxe definitiva dos/as admitidos/as, confeccionaranse dúas listaxes de agarda, unha para Bertamiráns e outra para O Milladoiro. Todas as inscricións presentadas fora de prazo producirán a entrada do/a neno/a na listaxe de agarda correspondente, por rigorosa orde de entrada da solicitude no Rexistro Xeral do Concello. Será o Concello o que, por motivos de organización, dispoñibilidade de orzamento e en función de posibles baixas sobrevidas, determine o número de prazas dispoñibles para dar entrada a nenos e nenas das listaxes de agarda, neste caso os/as nenos/as irán entrando no programa seguindo estritamente a orde na que figuren na listaxe de agarda correspondente. Os casos de emerxencia social debidamente acreditados polos Servizos Sociais do Concello de Ames terán preferencia para entrar no programa. As contías do servizo, aprobadas polo Concello de Ames coa natureza de taxas, de acordo co previsto na vixente ordenanza fiscal reguladora da taxa pola prestación de servizos complementarios educativos e de conciliación de vida familiar e laboral, son as seguintes: Poderanse inscribir por quincenas, mes completo ou dous meses. * Nos tramos horarios de 9:00 – 16:00 h., e de 7:30- 16:00 h. inclúese o xantar. No caso de necesitar o servizo ou ampliación do programa inicialmente solicitado por causas excepcionais sobrevidas despois de comezar o programa (laborais ou de saúde) e para o tempo imprescindible, previa xustificación e autorización do Departamento de Educación e servizos Complementarios, poderase utilizar en días soltos. O custo é: * Nos tramos horarios de 9:00 – 16:00 h., e de 7:30- 16:00 h. inclúese o xantar. A tarifa a aplicar será a que resulte de considerar, por separado, os períodos de tempo indicados na solicitude de inscrición, sen que proceda a consideración conxunta dos mesmos. Os/as usuarios/as realizarán o pagamento do servizo mediante domiciliación bancaria. A obriga de pagamento nace cando se produza a correspondente solicitude e a admisión do/a neno/a no servizo, con efectos segundo o tempo e horario solicitado. A obriga de pagamento desaparece coa baixa no servizo. As baixas nos tramos ou meses solicitados no prazo de inscrición deberán comunicarse por escrito no Rexistro Xeral do Concello, cunha antelación mínima de cinco días hábiles antes do comezo do servizo solicitado. A ausencia esporádica ou continuada no servizo non exime da obriga de pagamento. A solicitude de bonificación de taxas deberá facerse por escrito no momento de presentar a inscrición no servizo. Para a concesión/denegación dos beneficios fiscais estarase ao disposto na “ORDENANZA FISCAL REGULADORA DA TAXA POLA PRESTACIÓN DE SERVIZOS COMPLEMENTARIOS EDUCATIVOS E DE CONCILIACIÓN DA VIDA FAMILIAR E LABORAL”, E NA “ORDENANZA FISCAL XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO NO CONCELLO DE AMES” (art.11º e 12º), e responderán aos criterios interpretativos aprobados por decreto nº 356/2014, e asemade é de aplicación o decreto nº 369/2013. Artigo 12- A inscrición no programa supón a aceptación e o compromiso destas normas. O que se fai público, para xeral coñecemento e de acordo coa lexislación vixente. Ames, 6 de marzo de 2015 O alcalde Santiago V. Amor Barreiro